ไปเจาะเลือดมาและปวดแขน หลังจากเจาะเสร็จวันนั้นเลยไปช่วยเขาเข็ญรถยนต์มาดึงมอเตอร์ไซต์ที่บ้านหัวไหล่มันลั่นเจ็บในวันเดียวกัน พอยกแขนขึ้นลงมันมีเสียงดังในหัวไหล่ กึกๆ เวลานอนมีอาการปวดหัวไหล่และข้อพับ เกิดจากอะไรเหรอครับ
สวัสดีค่ะ อาการปวดหัวไหล่ และปวดที่แขนดังกล่าวมา อาจมีสาเหตุมาจาก กระดูกตรงบริเวณหัวไหล่หักหรือเคลื่อนตามหลังการเกิดอุบัติเหตุดังที่กล่าวมา ซึ่งในตอนที่เกิด อาจจะรู้สึกเจ็บทันที มีเสียงกึก คือเกิดจากข้อหลุดร่วมด้วย สาเหตุอื่นๆเช่น กล้ามเนื้อหรือเส้นเอ็นบริเวณแขนและรอบหัวไหล่อักเสบจากการใช้งาน การมีปลายเส้นประสาทอักเสบ นรองกระดูกคอกดทับเส้นประสาท เป็นต้นหากมีอาการปวดหัวไหล่มาก มีเสียงกึกๆอยู่เมื่อขยับ ก็เป็นไปได้เช่นกันที่จะเกิดจากข้อหัวไหล่หลุด แนะนำการไปพบแพทย์เพื่อตรวจร่างกาย และทำการเอ็กซเรย์ตรงหัวไหล่ดูต่อไป ในเบื้องต้นพักการใช้งานบริเวณดังกล่าว งดยกของหนัก กินยาแก้ปวดเพื่อบรรเทาอาการได้